Pärnu rallisprint
Eesti rallisprindi meistrivõistluste III etapp sõidu- ja veoautodele

Pühapäeval, 04. mail 2008. a 
Pärnu maakonnas, Audru ringraja territooriumil

Registreeritud EAL-s nr 34/RS

1. Võistluse aeg, koht.

1.1. Võistlus toimub 04.05.2008. a Pärnu maakonnas, Audru vallas, Audru ringraja territooriumil. 
Raja pikkus 2000 m, raja kate asfalt.

1.2. Võistluse ajakava

08.00 - 10.00 registreerimine, tehniline kontroll, rajaga tutvumine
11.00  võistlusrajaga tutvumine noorte arvestusklassis
11.30 võistlussõidud
16.00 autasustamine
Võistluste täpne ajakava, stardijärjekord ja info võistluste teadetetahvlil.

Eelregistreerimine
Eelregistreerimine algab 23.04.2008 kell 10.00 ja lõpeb 02.05.2008 kell 17.00. Eelregistreerimine sooritada interneti aadressil www.rally.ee 

2. Korraldaja, ametnikud

2.1. Korraldaja Erki Sport MTÜ 
Korraldaja aadress: Kahva 1, Papsaare Audru v. Pärnu maakond

2.2. Võistluse ametnikud
Võistluse direktor: Eiki Eriste
Võistluse juht: Erko Eriste
Ohutusülem: Enno Jürviste
Peaajamõõtja: Toomas Sepp
Tehniline kontroll: Marko Luhaoja
Võistluste sekretär: Krista Toombu

2.3. Võistluste info
Eiki Eriste, tel 51 54 591

4. Arvestusklassid

Arvestusklassid vastavalt 2008. aasta rallisprindi Eesti meistrivõistluste üldjuhendile.

4.1. Sõiduautod 4WD (rühmades A,N,E - 4 WD ja E turbomootoritega)
4.2. sõiduautod Ralli 2WD (ralli ja teine liiga)
4.3. sõiduautod Sprint 2WD (ERK, ringrada)
4.4. veoautod GAZ 51 ja 52 (R 6) ning GAZ 53 (V 8)
4.5. V16 (noored kuni 16 aastat 2WD kuni 1600cc)
4.6. V18 (juuniorid kuni 18 aastat 2WD kuni 2000cc)

5. Osavõtjad

5.1. MV-l osalejad peavad esitama sõitjalitsentsi, registreerijalitsentsi, võistlusauto tehnilise kaardi, juhiload ja allkirjastatud osavõtuavalduse. Noorsõitjatelt nõutakse EAL sõitjalitsentsi, võistlustel vajalik täiskasvanud kaassõitja (elukindlustus 50 tuh. krooni), see kaassõitja ei saa osaleda võistlejana teistes masinaklassides. Kaassõitjata võib noor võistelda radadel, millede trass kulgeb üldliikluseks suletud alade piires.

6. Võistluste käik

6.1. 	Võistlused viiakse läbi vastavuses EAL Võistlusmäärustega, kehtivate tehniliste tingimustega, rallisprindi 2008.a. meistrivõistluste üldjuhendiga ja antud etapi juhendiga.
6.2. 	Võistlusrajaga tutvumine jalgsi või mootorita liiklusvahendil ja arvestusklassi Noored ja Juuniorid (kogunevad eelstardi tsoonis kell 11.00) võistlejad omal võistlusautol korraldaja järel ühtses kolonnis ühe korra.
6.3. 	Korraldaja väljastab võistlejatele stardinumbrid
6.4. 	Stardijärjekord arvestusklasside kaupa
•	Esimeseks vooruks võistluste juhi poolt.
•	Teiseks vooruks vastupidises järjekorras esimesele voorule klasside kaupa.
•	Kolmandaks vooruks teise vooru stardijärjekord.
6.5. 	Sõidetakse 3 vooru. Igas voorus fikseeritakse raja läbimise aeg ning vooru kiireim omas arvestusklassis saab ühe punkti, teise aja saavutanu saab kaks punkti jne. Etapi paremus saadakse kolmest voorust kahe parema tulemuse summeerimisel. Etapi tulemuse saamiseks peab võistleja läbima vähemalt kaks sõiduvooru. Võrdsete punktide korral saab määravaks parim aeg mistahes voorus.
6.6. 	Valestardi eest on karistus 10 sek.
6.7. 	Kui võistleja ei stardi 20 sek. jooksul, loetakse võistleja katkestanuks antud võistlussõidus.
6.8. 	Võistleja peab ilmuma eelstarti vastavalt vooru stardijärjekorrale, hilinejaid vooru starti ei lubata.
6.9. 	Kõik tulemused vastavalt finišiprotokollile.

7. Protestid

Protestiaeg 15 min. pärast esialgsete tulemuste avaldamist teadetetahvlil. Protesti kautsjon on 1000 krooni, auto lahtivõtmisel 3000 krooni.

8. Eelregistreerimine ja osavõtumaksud

Eelregistreerimine algab 23.04.2008 kell 10.00 ja lõpeb 02.05.2006 kell 17.00. Eelregistreerimine sooritada interneti aadressil www.rally.ee

Osavõtutasud eelregistreerimisel (rally.ee registreerimisankeedi täitmisel ja raha laekumisel korraldaja kontole):
4 WD - 1000 krooni
2 WD - 800 krooni
Noored ja juuniorid - 700 krooni
Veoautod - 600 krooni

Stardimaks tasuda MTÜ Erki Sport arveldusarvele. Mandaadis esitada nõudmisel tasumist tõendav pangaväljavõte.
MTÜ Erki Sport 10022030073004 EÜP
Võistleja loetakse eelregistreerunuks eelregistreerimisakeedi täitmisel autospordiajakirja rally.ee lehel ja raha laekumisel korraldaja kontole.

NB! Eelregistreerimist mitte sooritanud võistlejad saavad starti kahekordse osavõtumaksu tasumisel.

9. Autasustamine

9.1.	 Arvestusklassi kolme parimat autasustatakse karikaga.
9.2.	 Kui arvestusklassis osaleb vähem kui neli võistlejat, siis võib korraldaja autasustada vaid esimest kohta.
9.3.	Võistluste korraldaja koos sponsoritega võivad välja panna eriauhindu.

10. Vastutus

Võistluse korraldaja ja EAL ei vastuta võimalike õnnetuste ja nende tagajärgede eest.

11. Reklaam

11.1.	 Korraldaja reserveerib 3 kohta reklaamiks, mis peavad jääma autole  võistluste lõpuni.
11.2.	 Reklaamist keeldumise korral on stardimaks kahekordne. 
11.3.	 Reklaamid peavad olema paigaldatud autole enne tehnilisele komisjonile esitamist.